Mari Grug

Cyflwynydd teledu o Gymraes yw Mari Grug Davies (ganwyd 27 Awst 1984).

Magwyd ar fferm ym Mynachlog-ddu, Sir Benfro ac addysgwyd yn Ysgol y Preseli cyn astudio’r Gymraeg yng Ngholeg Prifysgol Cymru Caerdydd.

 Gyrf 
Actiodd ran Catrin yn y gyfres ddrama Darn o Dir ar S4C pan oedd yn ifanc. Dechreuodd ei gyrfa fel cyflwynydd gyda Planed Plant ar ôl iddi raddio. Ymunodd â thîm tywydd Newyddion S4C yn Nhachwedd 2007, wrth iddynt lansio’r gwasanaeth ar ei newydd wedd. Mae hefyd wedi bod yn gyflwynydd ar raglenni teledu o'r Sioe Fawr, yr Eisteddfod Genedlaethol a’r Ŵyl Cerdd Dant.

Mae wedi cyflwyno Heno ers 2012 ac wedi cyflwyno ar Prynhawn Da.

Bywyd personol
Mae'n briod a Gareth James ac mae ganddynt 3 o blant.

Yng Ngorffennaf 2023 fe ddatgelodd ei bod yn cael triniaeth am ganser y fron ers mis Mai.

Cyfeiriadau

Dolenni allanol
 	Holi Mari Grug, Gorffennaf/Awst 2009, cyfweliad ar wefan BBC Lleol, De Orllewin

Categori:Genedigaethau 1984
Categori:Cyflwynwyr teledu o Gymru
Categori:Pobl o Sir Benfro
Categori:Merched yr 20fed ganrif
Categori:Merched yr 21ain ganrif
Categori:Pobl addysgwyd yn Ysgol y Preseli